CELEX: 62010TN0070
Language: fi
Date: 2010-02-19 00:00:00
Title: Asia T-70/10: Kanne 19.2.2010 — Feralpi v. komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/61
            
         Kanne 19.2.2010 — Feralpi v. komissio
   (Asia T-70/10)
   2010/C 100/91
   Oikeudenkäyntikieli: italia
   
      Asianosaiset
   
   
      Kantaja: Feralpi (Brescia, Italia) (edustajat: avvocato G. Roberti ja avvocato I. Perego)
   
      Vastaaja: Euroopan komissio
   
      Vaatimukset
   
   
               —
            
            
               Riidanalainen päätös on kumottava
            
         
               —
            
            
               Siinä määrätty sakko on poistettava tai sitä on alennettava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Feralpi Holding esittää seuraavat kanneperusteet:
   
               —
            
            
               kollegisen päätöksenteon periaatetta on loukattu, koska komissio ei ole alistanut komissaarikollegiolle riidanalaisen päätöksen tekstiä siihen sisältyvine tärkeine tosiseikkoineen ja oikeudellisine seikkoineen
            
         
               —
            
            
               oikeudellinen perusta on määritetty väärin. Tältä osin todetaan, että komissio ei voinut perustaa EY 65 artiklan rikkomisen toteavaa riidanalaista päätöstä asetukseen N:o 1/2003 (1), koska EHTY:n perustamissopimus ei enää ole voimassa
            
         
               —
            
            
               puolustautumisoikeuksia on loukattu. Tältä osin väitetään, että komissio ei lähettänyt kantajalle väitetiedoksiantoa eikä antanut sille tilaisuutta käyttää omia puolustautumisoikeuksiaan. Komissio asetti lisäksi kantajalle epäasianmukaisia määräaikoja ja esti sitä käyttämästä sille kuuluvaa tietojensaantioikeutta
            
         
               —
            
            
               rikkomisen syyksilukemista koskevia arviointiperusteita on rikottu. Kantajan mukaan komissio on virheellisesti lukenut rikkomisen kantajan syyksi, eikä se ole ottanut huomioon sen yhtiön rakenteessa sillä välin tapahtuneita muutoksia
            
         
               —
            
            
               lisäksi väitetään, että koska komissio ei ottanut huomioon pyöreän teräsbetonin ja muiden terästeollisuusvalmisteiden, kuten palkkien ja verkkojen, keskinäistä korvattavuutta, se määritteli relevantit markkinat väärin ja kiisti perusteettomasti, että relevantit maantieteelliset markkinat ovat yhteisön laajuiset
            
         
               —
            
            
               vielä väitetään, että komissio on luonnehtinut päätöksessä tarkastellut menettelyt yhdeksi kokonaiseksi jatketuksi yhteisön kilpailusääntöjen rikkomiseksi katsoen kantajan osallistuneen tähän rikkomiseen, ja se on näin rikkonut HT 65 artiklaa ja arvioinut tosiseikat väärin.
            
         Lopuksi kantaja väittää, että komissio on määrittänyt väärin sakon määrän.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL L, 4.1.2003, s. 1).